Un constănțean a câștigat aproximativ 400.000 de lei la pariuri la sfârșitul lunii octombrie, după ce i-au ieșit toate cele 19 meciuri de fotbal jucate pe un singur bilet. Inspitarul parior a mizat 200 de lei pe cele 19 partide din opt campionate europene și a avut o cotă de 1771,25.

Pe lângă suma provenită din cota de pariere, constănțeanul a mai primit și 50.000 lei, ofertă maximă ce se poate da pe un bilet, ajungând astfel la suma finală de 387.388,84 de lei. Acest câștig reprezintă cea mai mare sumă plătită pe un singur bilet înregistrat în România la o casă pe pariuri.

Un constănțean a câștigat aproximativ 400.000 de lei la pariuri: ”Era să mă scoată un meci”

Pariorul din Constanța a jucat pe bilet două meciuri din Serie A (rezultat final), patru din Ligue 1 (rezultat final, pauză/final, nu înscrie), două din La Liga (rezultat final, pauză/final), trei din Premier League (rezultat final, pauză/final, ambele înscriu), trei din Bundesliga (peste 2,5 goluri, oaspeții înscriu), două din Belgia (gazdele înscriu, pauză/final), două din Liga 1 Betano (oaspeții înscriu, rezultat final) și unul din Rusia (rezultat final).

”Era să mă scoată un meci. Atletico Madrid am crezut că nu va ieși. Mă scosese PAOK în aceeași zi de la un bilet cu 220.000 lei câștig, dar cu biletul ăsta am dat lovitura. Merg pe meciuri mari și echipe cunoscute. Am pariat că echipele care au fost în Champions League vor primi gol, iar la celelalte evenimente am pariat pe echipa favorită. De obicei pariez 100-200 lei de 3-4 ori pe săptămână. Am mai avut câștiguri mari, dar ca acum niciodată”, a declarat constănțeanu care a câștigat aproximativ 400.000 de lei la pariuri.

”Poate unora le plac mașinile și investesc în asta. Mie îmi place să pariez. E adrenalină, e miză importantă, pot spune că parierea este tot un sport. Prefer să pariez pe primele ligi. Aici sunt cele mai sigure meciuri. Nu urmăresc toate partidele, doar ultima, dacă mi-au ieșit anterioarele”, a mai spus fericitul câștigător.